stanford-oval/wikipedia huggingface dataset:
Neuvostotasavaltojen vaakunat
Triviaa

Koska Itämeri sijaitsee Latvian länsipuolella, voi Latvian SNT:n vaakunassa kuvatun nousevan auringon tulkita myös laskevaksi. Kuurinmaalta voi kuitenkin nähdä myös auringon nousevan Riianlahden ylle.
Turkki protestoi Araratin sisällyttämistä Armenian SNT:n vaakunaan, koska vuori on osa sen aluetta. Ulkoasiainkomissaari Georgi Tšitšerin vastasi kysymällä, väittääkö Turkki myös Kuun kuuluvan sille, koska puolikuu on kuvattu Turkin lipussa.
Armenian ja Georgian SNT:n vaakunat ovat ainoat neuvostotasavaltojen vaakunat, jotka ovat täysin pyöreitä ja joissa ei ole kuvattu auringonnousua. Tadžikistanin SNT:n vaakuna on ainoa, jossa punainen tähti ei ole vaakunan yläreunassa.
Aiheesta muualla

Kuvia tai muita tiedostoja aiheesta Neuvostotasavaltojen vaakunat Wikimedia Commonsissa
Neuvostotasavaltojen vaakunat
Armenian SNT | Azerbaidžanin SNT | Georgian SNT | Kazahstanin SNT | Kirgiisien SNT | Latvian SNT | Liettuan SNT | Moldavian SNT | Tadžikistanin SNT | Turkmenistanin SNT | Valko-Venäjän SNT | Ukrainan SNT | Uzbekistanin SNT | Venäjän SFNT | Viron SNT
Karjalais-suomalainen SNT (1940–1956) | Transkaukasian SFNT (1922–1936)
Oscar Lindelöf

Oscar Lindelöf
Oscar Ferdinand Lindelöf (28. elokuuta 1887 Helsinki – 15. kesäkuuta 1954 Helsinki) oli suomalainen elokuvaaja. Lindelöf kuvasi Venäjän tsaarin Nikolai II:n ainoan Helsingin vierailun vuonna 1915 vastoin sensuurin määräystä. Tuloksena oli kymmenen minuutin mykkäpätkä, joka on nykyisin yksi arvokkaimpia Yleisradion filmejä.
Hänet on haudattu Hietaniemen hautausmaalle Helsinkiin.
Filmografia

1907 Salaviinanpolttajat (lyhytelokuva), kuvaaja
1911 Finland (dokumenttilyhytelokuva), kuvaaja, ohjaaja
1915 Hänen Majesteettinsa Keisarin käynti Helsingissä (dokumenttilyhytelokuva), kuvaaja
1921 Kiljusen pojat koulussa (lyhytelokuva), kuvaaja
1923 Koskenlaskijan morsian, kuvaaja
1926 Kyllä kaikki selviää... , kuvaaja
1927 Ei auta itku markkinoilla, kuvaaja, tuottaja
1929 Mustat silmät, kuvaaja
1930 Ravintolayleisöä kameran silmän lävitse (dokumenttilyhytelokuva), kuvaaja
1931 Laveata tietä, kuvaaja
1933 Sininen varjo, kuvaaja
1937 Miehen kylkiluu, kuvaaja
1943 Miehen vankina, kuvaaja
1943 Varuskunnan "pikku" morsian , kuvaaja
Aiheesta muualla

Oscar Lindelöf Elonetissä.
Oscar Lindelöf Internet Movie Databasessa. (englanniksi)
Paste

Paste on kuukausittain ilmestyvä musiikkiin ja viihteeseen erikoistunut yhdysvaltalainen verkkolehti. Sitä julkaisee Wolfgang’s Vault -niminen yritys. Vuosina 2002–2010 lehti ilmestyi myös paperiversiona, mutta siirtyi sittemmin pelkästään internetiin.
Aiheesta muualla

Pastemagazine.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Papandréou

Papandréou (kreik. Παπανδρέου) on kreikkalainen suku, johon on kuulunut useita merkittäviä poliitikkoja:
Andréas Papandréou (1919–1996), taloustieteilijä, Kreikan pääministeri 1981–1989 ja 1993–1996, Geórgios Papandréoun poika
Geórgios Papandréou (1888–1968), Kreikan pääministeri 1944–1945 ja 1964–1965
Geórgios Andréas Papandréou (s. 1952), Kreikan pääministeri 2009–2011, Andréas Papandréoun poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Passaicin piirikunta

Passaicin piirikunta (engl. Passaic County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 524 118 vuonna 2020. Piirikunnan hallintokeskus on Patersonin kaupunki. Piirikunta perustettiin 7. helmikuuta 1837.
Aiheesta muualla

Kuvia tai muita tiedostoja aiheesta Passaicin piirikunta Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Palaiochóri (Chalkidikí)

| Palaiochóri Παλαιοχώρι |
| --- | --- |
 Palaiochóri
 Koordinaatit: 40°29′34″N, 23°38′57″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Aristotélis
Hallinto:  
 – Asutustyyppi:  kylä
 – Kallikrates-koodi:  1302020401
Korkeus:  550 m
Väkiluku (2011):  1 489
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Palaiochóri (kreik. Παλαιοχώρι; myös transl. Paleohóri) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Se muodostaa oman kyläyhdyskuntansa (Τοπική Κοινότητα Παλαιοχωρίου, Topikí Koinótita Palaiochoríou). Kylän väkiluku on 1 489 (vuonna 2011).
Palaiochórin Néposin linnan rauniot.
Palaiochórin kylä, suomeksi ”Vanha kylä”, sijaitsee noin viisi kilometriä itään Arnaíasta, 36 kilometriä luoteeseen kuntakeskuksesta Ierissóksesta ja 40 kilometriä koilliseen alueyksikön keskuksesta Polýgyroksesta. Se on rakennettu noin 550 metrin korkeuteen merenpinnasta laskettuna. Kylän nähtävyyksiin kuuluvat bysanttilaisaikaisen Néposin linnan rauniot.
Aiemmin kylä kuului Arnaían kuntaan ja vuodesta 2011 lähtien Aristotéliin kunnan Arnaían kunnallisyksikköön.
Aiheesta muualla

Kuvia tai muita tiedostoja aiheesta Palaiochóri Wikimedia Commonsissa
Pallacanestro Varese

| Pallacanestro Varese |
| --- | --- |


Liiga:  Serie A
Perustettu:  1945
Historia:  1945-
Areena:  PalaWhirlpool kapasiteetti 5 300
Kotipaikka:  Varese, Italia
Värit:           
Presidentti:   Stefano Coppa
Päävalmentaja:   Paolo Moretti
Mestaruudet:   Italian mestaruus (10): 1961, 1964, 1969, 1970, 1971, 1973, 1974, 1977, 1978, 1999  Euroopan seuramestaruus (5): 1970, 1972, 1973, 1975, 1976  Intercontinental Cup (3): 1966, 1970, 1973  Saporta Cup (2): 1967, 1980  Italian Supercup (1): 1999  Italian Cup (4): 1969, 1970, 1971, 1973 
Kotisivu:  www.pallacanestrovarese.it
Pallacanestro Varese on italialainen Varesea kotipaikkanaan pitävä koripalloseura. Sponsorointisyistä seura tunnetaan myös nimellä Openjobmetis Varese.
Historia

Seura perustettiin vuonna 1945. Jo neljän vuoden päästä perustamisesta joukkue sijoittui hopealle. Ensimmäisen Italian mestaruuden joukkue voitti vuonna 1961 ja seuraavan mestaruuden vuonna 1964. Seuran Euroopan hallinta alkoi 1970-luvulla, kun Varese osallistui joka ikiseen FIBA Euroliigan finaaliin vuosina 1970-1979. Vuonna 1970 joukkue voitti harvinaisen triplamestaruuden, kun joukkue voitti Euroliigan, Italian liigan ja Italian Cupin. Lisäksi joukkue voitti samana vuonna Intercontinental Cupin.
1980-luvulta alkoi seuran hiljaisempi kausi, ja vuonna 1992 joukkue jopa tippui Serie A2:een. Varese onnistui uusimaan Italian mestaruutensa vasta vuonna 1999, jolloin viimeisestä mestaruudesta oli kulunut 21 vuotta. Kaudella 2007–2008 joukkue putosi uudestaan LegaDuehen, mutta onnistui nousemaan heti yhden kauden jälkeen.
Seurassa pelanneita

| 0 | 1 | 2 | 3 | 4 | 5 |
| --- | --- | --- | --- | --- | --- |
|   Romeo Sacchetti   Aldo Ossola   Dino Meneghin   Andrea Meneghin |     |   DeJuan Collins   Tim Bassett   Alain Digbeu   Sani Bečirovič |     |   Arijan Komazec   Daniel Santiago   Kristjan Kangur |  |
Aiheesta muualla

Kuvia tai muita tiedostoja aiheesta Pallacanestro Varese Wikimedia Commonsissa
Virallinen kotisivu
Pastaza

Maakunta Ecuadorin kartalla.
Pastaza on yksi Ecuadorin 24 maakunnasta. Sen pääkaupunki on Puyo, pinta-ala 29 325 km2 ja vuonna 2010 väkiluku oli 84 329.
Aiheesta muualla

Kuvia tai muita tiedostoja aiheesta Pastaza Wikimedia Commonsissa
Ecuadorin maakunnat
Azuay
Bolívar
Cañar
Carchi
Chimborazo
Cotopaxi
El Oro
Esmeraldas
Galápagos
Guayas
Imbabura
Loja
Los Ríos
Manabí
Morona-Santiago
Napo
Orellana
Pastaza
Pichincha
Santa Elena
Santo Domingo de los Tsáchilas
Sucumbíos
Tungurahua
Zamora-Chinchipe
Paul Topinard

Paul Topinard
Paul Topinard (4. marraskuuta 1830 l'Isle-Adam (Seine-et-Oise) – 20. joulukuuta 1911 Pariisi), oli ranskalainen antropologi ja rotubiologi.
Topinard oli professori Pariisin École d'anthropologiessa, sekä Revue d'anthropologien toimittaja. Vuonna 1879 Topinard jakoi ihmisvartalon pituusmitat roduttain neljään ryhmään:
pitkät: yli 170 cm
yli keskiarvon: 170–165 cm
alle keskiarvon: 165–160 cm
lyhyet: alle 160 cm
Vuonna 1889 Topinard teki tutkimuksen, joka koski 200 000 ranskalaisen vartalonkasvua.
Topinard käytti käsitettä kriminologia ensimmäistä kertaa Pariisissa vuonna 1889, että saataisiin tieteellinen vastine "kriminaaliantropologialle", joka liittyy alun perin Cesare Lombroson käsitteeseen atavismi.
Teokset

Quelques aperçus sur la chirurgie anglaise, 1860
Étude sur les races indigènes de l'Australie, 1872
L'Anthopologie, 1877
Éléments d'anthropologie générale, 1885
L'Homme dans la nature, 1891
Science et foi. L'anthropologie et la science sociale, 1900
Past Masters, Volume Two

| Past Masters, Volume Two The Beatles |
| --- | --- | --- |

Kokoelmalevyn tiedot
 Äänitetty : 1965 - 1970
 Julkaistu: 7. maaliskuuta 1988
 Tuottaja(t): George Martin
 Tyylilaji: rock
 Kesto: 51.00
 Levy-yhtiö: Parlophone Capitol Apple
The Beatlesin muut julkaisut
| Past Masters, Volume One 1988 | Past Masters, Volume Two 1988 | The Beatles Box Set 1988 |
Past Masters, Volume 2 on vuonna 1988 julkaistu The Beatlesin albumi, joka on vielä LP-muodossa, joten siinä on vain 15 kappaletta.
Kappaleet

Kaikki kappaleet Lennon - McCartney, jollei toisin ilmoitettu.
A-puoli
"Day Tripper"
"We Can Work It Out"
"Paperback Writer"
"Rain"
"Lady Madonna"
"The Inner Light" (Harrison)
"Hey Jude"
"Revolution"
B-puoli
Get Back"
"Don’t Let Me Down"
"The Ballad Of John And Yoko"
"Old Brown Shoe" (Harrison)
"Across the Universe"
"Let It Be"
"You Know My Name"
Pegasuksen kääpiösferoidigalaksi

| Pegasuksen kääpiösferoidigalaksi |
| --- | --- |
 Pegasuksen kääpiösferoidigalaksi
Historia
Löytöpäivä:  1999
Muut nimet:  Andromeda VI, Peg dSph
Ominaisuudet
Tyyppi:  kääpiösferoidigalaksi
Etäisyys:  2,7 milj. valovuotta = 0,82 MPc
Havaitseminen
Tähdistö:  Pegasus
Deklinaatio:  +24° 34' 57
Suhteellinen kirkkaus:  +14,2m
Pegasuksen kääpiösferoidigalaksi on kääpiösferoidigalaksi Pegasuksen tähdistössä 2,7 miljoonan valovuoden päässä Maasta. Galaksi kuuluu Paikalliseen ryhmään ja on Andromedan galaksin satelliittigalaksi. Galaksin etäisyys Andromedasta on noin 960 000 valovuotta.
Galaksia ei pidä sekoittaa Pegasuksen kääpiögalaksiin.
Pajujärvi (Orivesi, Päilahti)

| Pajujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°37′37″N, 24°27′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koljonselkään 
Järvinumero:  35.722.1.004
Mittaustietoja
Pinnankorkeus:  112,3 m  
Rantaviiva:  0,819 km  
Pinta-ala:  2,112 ha  
Saaria:  ei saaria 
 fiPajujärvi 
Pajujärvi  on Pirkanmaalla Oriveden Päilahdella sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,1 hehtaaria ja se on 400 metriä pitkä ja 100 metriä leveä. Se sijaitsee Nuottajärven ja Päilahden kylien eteläpuolisella metsäalueella Pajuvuoren koillispuolella. Kallioinen vuori kohoaa 56 metriä  järven vedenpintaa korkeammalle, mutta sen alarinteet ovat järven kohdalla loivat. Järvellä ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat suota. Järven koillispuolella sijaitsee peltopalsta. Järven itäpuolella kulkee Pajukannan ja Nuottajärven kylien välinen metsäautotie.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72) , jonka Koljonselän alueeseen (35.722) se kuuluu. Järven vedenpinnan korkeus on 112,3 metriä mpy. Siihen on johdettu yksi metsä- ja suo-oja, joka laskee sen pohjoisrantaan. Järven laskuoja lähtee itäpäästä ja virtaa Päilahden kylän alavimpien kohtien kautta 2,6 kilometrin päähän Koljonselän Päilahteen.
Historiaa

Vuoden 1855−1856 Kalmbergin kartastossa sen nimi kirjoitettiin ”Paijujärvi”. Sen laskuojan varrelta oli raivattu puronvarsiniittyjä, jonka alapuolelta alkoivat pellot vasta. Vuosien 1956–1986 peruskartassa järven ympäristö ja ojitus säilyivät samana koko ajan.
Palafrugell

| Palafrugell |
| --- | --- |
 Palafrugell sijaitsee Costa Bravalla.
 lippu:  vaakuna
 Palafrugell
 Koordinaatit: 41°55′9″N, 3°9′55″E 
Valtio:   Espanja
Itsehallintoalue:   Katalonia
Maakunta:  Girona
Piirikunta (Comarca):  Baix Empordà
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  27 km²
Väkiluku (2015):  22 733
 
 palafrugell.cat 
Infobox OKVirheellinen NIMI-arvo: 
Palafrugell on kunta Gironan maakunnassa Katalonian itsehallintoalueella Koillis-Espanjassa. Kunnan asukasluku on noin 23 000 (2015).
Palafrugellin kuntaan kuuluvat myös eräät muut lähiseudun paikkakunnat, kuten Calella, Llafranch, Tamariu ja Llofriu.
Palafrugell sijaitsee Costa Bravalla, joka on nykyään suosittu turistikohde. Gironaan on matkaa noin 30 km ja Barcelonaan 100 km.
Museu del Suro esittelee muun muassa alueen taloudelle tärkeän korkkikaarnan jalostuksen historiaa.
Kuvia

Kaupungintalo
Sant Martí de Palafrugell
Museu del Suro
Calella de Palafrugell
Jardins De Cap Roig
Aiheesta muualla

Kuvia tai muita tiedostoja aiheesta Palafrugell Wikimedia Commonsissa
Paul Tracy

Paul Tracy (2006)
Paul Tracy (s. 17. joulukuuta 1968 Scarborough, Kanada) on kanadalainen Champ Car -kuljettaja.
Ura

Tracy aloitti mikroautoissa jo nuorena. Vuonna 1985 Tracy 16-vuotiaana voitti nuorimpana kilpailijana Canadian Formula Ford -sarjan. Viisi vuotta myöhemmin hän voitti Indy Lights -mestaruuden.
Vuonna 1991 Tracy ajoi ensimmäisen Champ Car -kilpailunsa ja kaksi vuotta myöhemmin hän ajoi ensimmäisen täyden kautensa ja sijoittui kolmanneksi voittaen viisi osakilpailua. Tracyllä on eniten osakilpailuvoittoja Champ Car -sarjan aktiivikuskeista. Vuonna 2003 hän voitti koko sarjan ja seitsemän osakilpailua.
Indianapolis 500 -kilpailussa Tracy on ollut mukana viidesti. Hänen paras sijoituksensa on vuoden 2002 toinen sija.
CART/Champ Car -mestarit
1979:  Rick Mears ·  
1980:  Johnny Rutherford ·  
1981:  Rick Mears · 
1982:  Rick Mears ·  
1983:  Al Unser ·  
1984:  Mario Andretti ·  
1985:  Al Unser ·  
1986:  Bobby Rahal · 
1987:  Bobby Rahal ·  
1988:  Danny Sullivan ·  
1989:  Emerson Fittipaldi ·  
1990:  Al Unser Jr ·  
1991:  Michael Andretti ·  
1992:  Bobby Rahal ·  
1993:  Nigel Mansell ·  
1994:  Al Unser Jr ·  
1995:  Jacques Villeneuve ·  
1996:  Jimmy Vasser ·  
1997:  Alex Zanardi · 
1998:  Alex Zanardi ·  
1999:  Juan Pablo Montoya ·  
2000:  Gil de Ferran · 
2001:  Gil de Ferran ·  
2002:  Cristiano da Matta ·  
2003:  Paul Tracy ·  
2004:  Sébastien Bourdais · 
2005:  Sébastien Bourdais · 
2006:  Sébastien Bourdais · 
2007:  Sébastien Bourdais
Paul Gilson

Paul Gilson (1905)
Paul Gilson (15. kesäkuuta 1865 Bryssel – 3. huhtikuuta 1942) oli belgialainen säveltäjä, joka edusti flaamilaista myöhäisromanttista sinfonista perinnettä. Hän sävelsi suuren osan orkesterimusiikistaan elämänsä ensimmäisten neljän vuosikymmenen aikana. Hänen teoksiinsa lukeutuvat Mélodies Écossaises suurelle jousiorkesterille, sinfonisten sketsien sarja The Sea, näyttämömusiikki näytelmään Alvar ja dramaattinen sinfonisten alkusoittojen sarja.
Gilson opiskeli urkujensoittoa ja sävellystä, ja lopulta hänestä tuli sävellyksen professori Brysselin kuninkaallisessa konservatoriossa. Hän oli tuottelias säveltäjä, ja hänet muistetaan myös varsinkin kuoroteoksistaan. Hänen kamarimusiikkituotantoaan edustaa vuonna 1919 sävelletty g-mollitrio klarinetille, oboelle ja pianolle.
Aiheesta muualla

IMSLP: Gilson, Paul
Parkkima

Parkkima on kylä Pyhäjärvellä noin kymmenen kilometriä Pyhäsalmen keskustasta länteen Haapajärven suuntaan. Vuonna 2000 kylässä oli 300 asukasta.
Ensimmäiset asutuksen merkit Parkkimassa ovat jo kivikaudelta, Suomusjärven kulttuurin ajalta noin 6500–3000 eaa. Pysyvä asutus syntyi 1500-luvun lopulla, jolloin Matti Kyllönen raivasi Parkkimajärven pohjoispuolelle Kyllösen uudistilan. Toinen, samanniminen talo perustettiin vuonna 1606. Tulpon (nyk. Malila) uudistila Parkkimajärven etelärannalla syntyi vuonna 1645 Heikki Simonpoika Tulpon eli Tulpoin perustamana ja Parkkimaan rakensi ja raivasi samalle alueelle Juho Paavonpoika vuonna 1688.
Kylällä toimi Parkkiman koulu, mutta se lakkautettiin vuonna 2007.[lähde? ]
Otto Glória

Otto Glória vuonna 1969.
Otto Glória (9. tammikuuta 1917 Rio de Janeiro – 4. syyskuuta 1986) oli brasilialainen jalkapallovalmentaja. Glória teki erityisen menestyksekästä työtä portugalilaisen SL Benfican päävalmentajana mutta onnistui myös maajoukkue tasolla muun muassa Nigerian ja Portugalin päävalmentajana.
Glória tuli Brasiliasta Eurooppaan 1954. Hänen johdollaan SL Benficasta muodostui ammattilaisseura, joka hallitsi Portugalin jalkapalloa 1950-luvun loppupuoliskolla. 1959 Glória siirtyi Benficasta toiseen portugalilaisseuraan Belenensesiin, jonka hän luotsasi cup-voittoon 1960.
Helmikuussa 1962 Olympique de Marseille palkkasi Glórian päävalmentajakseen. Seura oli juuttunut Ranskan kakkosliigaan, mutta Glórian johdolla joukkue ei hävinnyt otteluakaan ja palasi takaisin pääsarjaan. Glória valmensi 1960-luvulla useita seuroja, suurimpana saavutuksena Portugalin mestaruus Sporting CP:n peräsimessä 1966.
MM-kisoissa 1966 Glória oli valmentamassa Portugalia MM-pronssille. Glória ei ollut tuolloin maajoukkueen virallinen päävalmentaja vaikka vastasikin valmennuksesta Manuel da Luz Afonson sijaan.
Glória palasi SL Benficaan 1968 ja valmensi joukkuetta jälleen menestyksekkäästi. SL Benfica jäi Glórian viimeiseksi seuraksi Euroopassa. Hän valmensi myöhemmin Brasiliassa ja Meksikossa. 1980 hän johdatti Nigerian maajoukkueen Afrikan mestaruuteen. Glória lopetti valmennusuransa 1983 brasilialaisen Club de Regatas Vasco da Gaman päävalmentajana.
Glória kuoli 69-vuotiaana syyskuussa 1986.
Seurat valmentajana

1951 Club de Regatas Vasco da Gama
1954–59 SL Benfica
1959–61 Belenenses
1961 Sporting CP
1962 Olympique de Marseille
1963 CR Vasco da Gama
1964–65 FC Porto
1965–66 Sporting CP
1966 Portugali
1966–68 Club Atlético de Madrid
1968–70 SL Benfica
1973–75 AP Desportos
1977 Santos CF
1978–79 CF Monterrey
1979 CR Vasco da Gama
1980–82 Nigeria
1982–83 Portugali
1983 CR Vasco da Gama
Meriitit valmentajana

Portugalin mestaruus (5): 1955, 1957, 1966, 1968, 1969
Portugalin Cupin voitto (6): 1955, 1957, 1959, 1960, 1969, 1970
Sao Paolon mestaruus: 1973
MM-pronssia 1966
Afrikan mestaruus: 1980
| 0 | 1 | 2 |
| --- | --- | --- |
| Edeltäjä: José Valdivieso | SL Benfican päävalmentaja 1954–1959 | Seuraaja: Béla Guttmann |
Jalkapallon Afrikan-mestaruuden voittaneet valmentajat
1957  Mourad Fahmy | 1959  Pál Titkos | 1962  Slavko Milosevic | 1963  Charles Gyamfi | 1965  Charles Gyamfi | 1968  Ferenc Csanad | 1970  Jiri Starost | 1972  Amoyen Bibanzulu | 1974  Blagoje Vidinic | 1976  Gheorge Mardarescu | 1978  Fred Osam Dodou | 1980  Otto Glória | 1982  Charles Gyamfi | 1984  Rade Ognanovic | 1986  Mike Smith | 1988  Claude Le Roy | 1990  Abdelhamid Kermali | 1992  Yeo Martial | 1994  Clemens Westerhof | 1996  Clive Barker | 1998  Mahmoud El-Gohari | 2000  Pierre Lechantre | 2002  Winfried Schäfer | 2004  Roger Lemerre | 2006  Hassan Shehata | 2008  Hassan Shehata | 2010  Hassan Shehata | 2012  Hervé Renard | 2013  Stephen Keshi | 2015  Hervé Renard
Pekka Möttö

Pekka Möttö (s. 26. helmikuuta 1968) on suomalainen kauppatieteiden maisteri, Onnibusin perustaja yhdessä Lauri Helken kanssa ja yrityksen alkuperäinen toimitusjohtaja. Möttö jätti Onnibus.comin vuonna 2016 ja siirtyi toimitusjohtajaksi taksi- ja kimppataksipalveluita välittävään Kyyti Groupiin, joka toimii kansainvälisillä älyliikennemarkkinoilla. Mötöllä on viisi lasta.[lähde? ] Möttö on Suomen Lähijunat Oy:n perustaja yhdessä Antero Alun kanssa.
Pauli Ahopelto

Pauli Ahopelto ja Valtteri Kivelä: Saattajat, 2003
Pauli Ahopelto (s. 1969 Tampere) on suomalainen kuvataiteilija. Hän on toiminut monitaiteilijana vuodesta 2000 ja toteuttanut tässä ominaisuudessaan muun muassa installaatioita. Hänen materiaaleihinsa lukeutuvat metallit, purku- ja kierrätysmateriaalit, päreet ja puu. Hän yhdistelee tekniikoinaan muiden muassa kuvanveistoa, maalausta, projisointia, mosaiikkia, valokuvausta, ääntä ja digitaalisuutta. Ahopelto asuu Helsingissä, joka on myös hänen työskentelypaikkansa Valkeakosken Tarttilan ohella.
Ahopelto järjestää Tarttila Jazz - ja KinoTarttila-tapahtumia. Jälkimmäisessä hänen yhteistyökumppaninaan on FutureShortsFinland.
Paul Gleason

| Paul Gleason> Henkilötiedot |
| --- | --- |
Koko nimi:  Paul Xavier Gleason
Syntynyt: 4. toukokuuta 1939 Jersey City, New Jersey, Yhdysvallat
Kuollut: 27. toukokuuta 2006 (67 vuotta) Burbank, Kalifornia, Yhdysvallat
Kansalaisuus:   Yhdysvallat
Ammatti:  näyttelijä
Näyttelijä
Aktiivisena:  1965–2006
Aiheesta muualla
IMDb
Elonet
Paul Gleason (4. toukokuuta 1939 – 27. toukokuuta 2006) oli yhdysvaltalainen näyttelijä, joka esiintyi yli sadassa elokuvassa tai televisiosarjassa. Hänen tunnetuimmat roolinsa olivat elokuvissa Breakfast Club sekä Die Hard – vain kuolleen ruumiini yli. Hän kuoli mesotelioomaan vuonna 2006 ollessaan 67-vuotias.
Aiheesta muualla

Paul Gleason Internet Movie Databasessa. (englanniksi)
Parkkisenkangas

| Parkkisenkangas |
| --- | --- |
 Kaupungin kartta, jossa Parkkisenkangas korostettuna.
Kaupunki:  Oulu
Suuralue:  Myllyojan suuralue
Kaupunginosa nro:  68
Väkiluku:  294  31.12.2023
Työpaikkoja:  32 kpl   (31.12.2011)
Osa-alueet:  Parkkisenkangas
Parkkisenkangas on Oulun kaupunginosa Oulujoen pohjoisrannalla. Se rajoittuu etelässä Oulujokeen, idässä Myllyojaan, lännessä Hinttaan ja pohjoisessa Vaalantiehen (yhdystie 8300). Parkkisenkangas kuuluu Myllyojan suuralueeseen, joten alueen palvelut on keskitetty Myllyojan keskukseen. Parkkisenkankaalla asuu 300 asukasta.
Parkkisenkangas on päävaltaisesti omakotitaloaluetta. Oulujoen rannalle Erkkolan sillan kupeeseen on keskittynyt varakkaampien asuntojen alue, jota ympäröivät keskituloisten omakotitaloasunnot. Alueella on myös vanhempaa rakennuskantaa. Kaupunginosan nimi tulee Parkkisen talosta, joka sijaitsee Erkkolan sillan kupeessa.
Parkkisenkangas rajoittuu yhden kokoojakadun, Sangintien varteen varsin suppealle alueelle. Alueella on vain muutamia katuja.
Papanikolíksen luola

Papanikolíksen luola.
Papanikolíksen luola (kreik. Σπήλαιο Παπανικολής, Spílaio Papanikolís; myös Papanikolin luola) on meriluola Meganísin saaren länsirannikolla Kreikassa. Luolan sanotaan olevan Kreikan toiseksi suurin. Sen pituus on noin 120 metriä, leveys noin 60 metriä ja korkeus noin 30 metriä.
Luolaa on käytetty usein alusten suojapaikkana huonon sään aikaan. Luola on saanut nimensä siitä, että kreikkalaisten kerrotaan käyttäneen sitä Kreikan laivaston sukellusvene Papanikolíksen (Y-2) piilopaikkana toisen maailmansodan aikana sen taistellessa italialaisia ja saksalaisia vastaan.
Luolalle tehdään turistiretkiä muun muassa Nydrístä läheiseltä Lefkaksen saarelta.
Aiheesta muualla

Kuvia tai muita tiedostoja aiheesta Papanikolíksen luola Wikimedia Commonsissa
Paula Brancati

Paula Brancati (s. 6. kesäkuuta 1989) on kanadalainen näyttelijä. Hänet tunnetaan varsinkin Cally Stonen roolista kanadalaisessa televisiosarjassa Dark Oracle. Hän on myös Degrassi: The Next Generation -sarjan Jane.
Lisäksi Brancati on esiintynyt muun muassa Alyson ja Amanda Michalkan tähdittämässä Disney Channel -elokuvassa Cow Belles (2006).
Aiheesta muualla

Paula Brancati Internet Movie Databasessa. (englanniksi)